השבעת נשיא רוסיה

השבעה נשיא הפדרציה הרוסית היא האירוע הרשמי לציון תחילת כהונה חדשה בת שש שנים של נשיא הפדרציה הרוסית. ההשבעה לתפקיד מתקיימת עבור כל תקופת כהונה, גם כאשר נשיא ממשיך בתפקיד לתקופת כהונה שנייה. את שבועת המשרה עצמה מנהל נשיא בית המשפט לחוקה בהתאם לחוקת הפדרציה הרוסית הקובעת, כי על הנשיא להישבע אמונים לפני שיוכל להתחיל בתפקידו. לאורך השנים, הורחב טקס ההשבעה מאירוע פשוט ליום שלם של טקסים חגיגיים, הכולל מצעדים, נאומים ונשפים.

טקס ההשבעה של נשיא רוסיה, נערך עם סיום שש שנות הכהונה של נשיא הפדרציה הרוסית שנבחר בבחירות הקודמות, או ב-30 יום שלאחר הכרזת ועדת הבחירות המרכזית על תוצאות הבחירות לנשיאות רוסיה. מאז שנת 2000 יום השבעתו לתפקיד של הנשיא הוא 7 במאי, כאשר כהונת הנשיא מתחילה ב-10 בצהריים באותו יום, או ב-11:45. מאחר שה-7 במאי הוא יום השנה של משמר הקרמלין, נהוג כי הנשיא לאחר טקס ההשבעה סוקר את המשמר ומברך את חיילי המשמר לרגל חגם.

ההשבעה האחרונה שהתקיימה היא השבעתו של ולדימיר פוטין, ביום שלישי, ה-7 במאי 2024, שציינה את תחילת הכהונה שלו כנשיא, לאחר שנבחר לתפקיד בפעם החמישית.
== טקס ההשבעה ==

סדר הליך הטקס לא מוסדר בחוק. עם זאת, סעיף 82 בחוקה הרוסית קובע כי עם כניסתו לתפקיד, נשיא רוסיה נשבע בפני העם בטקס חגיגי בנוכחות חברי מועצת הפדרציה, חברי הדומה הממלכתית ושופטי בית המשפט החוקתי של רוסיה.

<font color="#0b0617" style="background-color: rgb(254, 246, 231);"></font>
יצוין כי ב-18 באפריל 1996, ביוזמת חברי הדומה הממלכתית פותחה והוגשה טיוטת החוק הפדרלי "אודות כניסתו לתפקיד של הנשיא הנבחר של הפדרציה הרוסית" (מספר 2–96700069). בפרק השני של הצעת החוק נקבעו הפרמטרים העיקריים של הטקס: מקום (בקרמלין), אופי המשתתפים, אופן העברת הסמלים של הכוח הנשיאותי, חובת תחנות הטלוויזיה לשדר את הטקס בשידור חי. סמלי הכוח הנשיאותי הם השרשרת הנשיאותית, נס הנשיא ועותק מיוחד של החוקה המוענק לנשיא. ברם, הצעת החוק נדחתה פעמיים: ב-20 ביוני 1996 הנשיא, ולאחר שהוכנסו תיקונים שלקחו בחשבון את ההצעות של הנשיא ב-17 ביולי 1996 על ידי מועצת הפדרציה. ב-2004, הדומה הממלכתית נסוגה מההצעה.
=== תאריך ===
ולדימיר פוטין בטקס השבעתו לנשיאות, 7 במאי 2024
התאריך המקורי עבור טקס ההשבעה נקבע ליום השלושים מאז ההכרזה הרשמית של ועדת הבחירות על תוצאות הבחירות הנשיאותיות. בפועל, הליך זה היה בשימוש 3 פעמים: ב-1991 (עם הקמת תפקיד נשיא רוסיה כשהטקס נערך בפעם הראשונה), ב-1996 (לקביעת המנצח, היה צורך בעריכת סיבוב שני והטקס נדחה עד אוגוסט, מה שהגדיל את הקדנציה הראשונה של ילצין בחודש נוסף והסתכם ב-5 שנים וחודש) ובשנת 2000 (כשסמכויותיו של ילצין הועברו לממלא מקום לפני המועד המקורי המיועד). מאז 2003 חוק "אודות הבחירות לנשיא הפדרציה הרוסית" מסדיר כי הנשיא הנבחר נכנס לתפקידו ביום הפקיעה של שש (או ארבע, לפני אימוץ התיקונים לחוקה) שנות כהונתו של הנשיא הקודם. ייעשה שימוש בהליך הישן אם תוקדמנה הבחירות או אם עד למועד פקיעת תוקפן של שש שנים מיום השבעתו של נשיא הפדרציה הרוסית, הלה יוחלף מסיבות שונות.

=== סדר ההשבעה של נשיא הפדרציה הרוסית ===
מאז 2000, הטקס נערך באולם אנדריי שבארמון הקרמלין הגדול. האורחים מתאספים באולמות גאורגי, אלכסנדר ואנדריי. באולם אנדריי מוצבת במה מכוסה בבד אדום.
לפני כניסתו לתפקיד באופן רשמי, על הנשיא הנבחר לשאת שבועה מיוחדת. שבועה זו, הכתובה בחוקה, היא:

אף שבוריס ילצין ב-1991 נשא נוסח שבועה אחר:

טקס ההשבעה נערך באולם אנדריי הקדוש שבארמון הקרמלין הגדול, שבקרמלין של מוסקבה, במעמד חברי האספה הפדרלית של רוסיה, נציגי מערכת המשפט הרוסית, ראשי משלחות דיפלומטיות, נציגי הממשלה בשלטון המקומי, נציגי ממשלת רוסיה וחבריה ומוזמנים שהוזמנו במיוחד על ידי הנשיא הנבחר. לפני תחילת הטקס הנשיא היוצא בוחן את חיילי גדוד הקרמלין בפעם האחרונה כנשיא ומפקד עליון במסדר צבאי הנערך בככר הקתדרלה. טקס ההשבעה מתחיל כשהתזמורת הנשיאותית מתחילה בניגון "מארש ההכתרה החגיגי" מאת צ'ייקובסקי. מיד לאחר שהנשיא נשבע, התזמורת הנשיאותית מנגנת את השיר החותם מתוך האופרה "איוואן סוסאנין" של מיכאיל גלינקה ומשמר הקרמלין יורה בתותח להכריז על כניסתו לתפקיד של הנשיא החדש. לאחר טקס ההשבעה יוצא הנשיא ממבנה הקרמלין ובחצר הקרמלין נערך מצעד חגיגי של פרשים וחיילים ממשמר טקסי של משמר הקרמלין העובר בסך לפני הנשיא הנכנס שמביט בצועדים. הטקס משודר בשידור חי ברשתות טלוויזיה המסקרות את אירועי אותו יום ברוסיה.

בחוקת ברית המועצות הוזכרה החובה לשאת שבועה, אם כי תוכנה לא נכתב; לכן, כאשר מיכאיל גורבצ'וב הושבע לתפקיד נשיא ברית המועצות, במרץ 1990, הוא נשא מילות השבעה שחיבר בעצמו: "אני נשבע חגיגית לשרת באמונה את עמי ארצנו, להגן באדיקות על חוקת ברית המועצות ולהבטיח את זכויות וחירויות האזרח, למלא היטב את חובתי כנשיא ברית המועצות."

בטקס נוכחים בדרך כלל חברי האספה הפדרלית של רוסיה, חברי הדומה הממלכתית ומועצת הפדרציה, שופטי בית המשפט העליון ושופטי בית המשפט לחוקה, קציני צבא בכירים, נשיאים לשעבר ומכובדים נוספים. נהוג, שגם הנשיא היוצא משתתף בהשבעת הנשיא הנבחר.
==טקסי ההשבעה==
{| class="wikitable" style="text-align:center"
|-
! תאריך
! נשיא
! מיקום
! הושבע על ידי
! נשבע על
! סרטון
! הערות
|-
| 10 ביולי 1991
| בוריס ילצין
| rowspan="2" | ארמון הקרמלין הממלכתי
| רוסלן חסבולאטוב <small>(יו"ר הסובייט העליון)</small>
| חוקת רוסיה הסובייטית משנת 1978 וחוקת ברית המועצות משנת 1977 ועל העתק נוסח הכרזת הריבונות המדינית של הרפובליקה הסובייטית הפדרטיבית הסוציאליסטית הרוסית.
| 
| טקס ההשבעה לנשיאות הראשון בתולדות רוסיהלהרחבה ראו: ההשבעה הראשונה של בוריס ילצין לנשיאות רוסיה
|-
| 9 באוגוסט 1996
| בוריס ילצין
| ולדימיר טומאנוב <small>(יו"ר בית המשפט לחוקה)</small>
| rowspan="8" | חוקת רוסיה
| 
|הטקס הראשון שנוהל על ידי נשיא בית המשפט לחוקה. תחילה תוכנן לערוך את הטקס בחצר הקמלין בככר הקתדרלות, אך על מנת לחסוך בהוצאות הוחלט לערוך את הטקס בארמון הקרמלין הממלכתי.להרחבה ראו: ההשבעה השנייה של בוריס ילצין לנשיאות רוסיה
|-
| 7 במאי 2000
| ולדימיר פוטין
| rowspan="6" | ארמון הקרמלין הגדול
| מאראט בגלאיי
| 
| הטקס נערך לראשונה בארמון הקרמלין הגדול.להרחבה ראו: ההשבעה הראשונה של ולדימיר פוטין לנשיאות רוסיה
|-
| 7 במאי 2004
| ולדימיר פוטין
| rowspan="5" | ולרי זורקין
| 
| להרחבה ראו: ההשבעה השנייה של ולדימיר פוטין לנשיאות רוסיה
|-
| 7 במאי 2008
| דמיטרי מדבדב
| 
| הטקס נערך לראשונה בנוכחות נשיא קודם שלא התפטר אלא השלים כהונתו כחוק.להרחבה ראו: ההשבעה של דמיטרי מדבדב לנשיאות רוסיה
|-
| 7 במאי 2012
| ולדימיר פוטין
| 
| הטקס השלישי שבו פוטין מושבע והראשון מאז 2004.להרחבה ראו: ההשבעה השלישית של ולדימיר פוטין לנשיאות רוסיה
|-
| 7 במאי 2018.
| ולדימיר פוטין
| 
| הטקס הרביעי שבו הוא נוטל חלק. במסגרתו נחשפה לראשונה הלימוזינה הנשיאותית החדשה והגיעו מספר שיא של 6,000 מוזמנים.להרחבה ראו: ההשבעה הרביעית של ולדימיר פוטין לנשיאות רוסיה
|-
| 7 במאי 2024
| ולדימיר פוטין
| 
| הטקס החמישי שבו הוא נטל חלק. במהלך הטקס נחשפה גרסה חדשה יותר ללימוזינה הנשיאותית וגם אופנועי השרד אאורוס מרלון.
|-
|}

== גלריה ==
<gallery mode=packed heights="200px">
קובץ:Inauguration_of_Dmitry_Medvedev,_7_May_2008-7.jpg|השבעת נשיא רוסיה דמיטרי מדבדב, 7 במאי 2008
קובץ:Andreyevsky Zal.jpg|אולם אנדריי הקדוש בקרמלין, בו נערך טקס ההשבעה לנשיאות רוסיה
קובץ:Standard_of_the_President_of_the_Russian_Federation.svg|נס נשיא רוסיה
קובץ:Russia_president_emblem.jpg|שרשרת נשיא רוסיה
קובץ:Red_copy_of_the_Russian_constitution.jpg|עותק מיוחד של החוקה הרוסית
</gallery>
==ראו גם==
*השבעת נשיא ארצות הברית
*נשיאי רוסיה

== קישורים חיצוניים ==

* [http://ria.ru/spravka/20120507/641961999.html טקס ההשבעה של נשיא הפדרציה הרוסית]
* [http://constitution.kremlin.ru/ חוקת הפדרציה הרוסית באתר האינטרנט של נשיא הפדרציה הרוסית]

== הערות שוליים ==

קטגוריה:נשיאות רוסיה
קטגוריה:טקסים ברוסיה
קטגוריה:שבועה
קטגוריה:רוסיה: פוליטיקה
קטגוריה:מוסקבה